Diari Oficial de la Generalitat Valenciana


Sumari del DOGV 1983, del 12-03-1993 (1993/800802)

RESOLUCIÓ de 8 de febrer de 1993, de la Direcció General de Conservació del Medi Natural, per la qual prorroga el règim de caça controlada de la forest d'utilitat pública número 10, denominada Solana de l'Est, situada als termes municipals d'Ontinyent i Fontanars dels Alforins (València).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1983

Data del DOGV
:   12-03-1993

Secció del DOGV
:   ALTRES DISPOSICIONS

Número del document
:   1993/800802


Data del document
:   08-02-1993

Organisme emissor
:   Conselleria de Medi Ambient

Tipus de document
:   Resolució

Resolució de 8 de febrer de 1993, de la Direcció General de Conservació del Medi Natural, per la qual prorroga el règim de caça controlada de la forest d'utilitat pública número 10, denominada Solana de l'Est, situada als termes municipals d'Ontinyent i Fontanars dels Alforins (València).  
La protecció, conservació i adequat aprofitament de la riquesa cinegètica de la forest d'utilitat pública número 10, denominada Solana de l?Est, exigeixen l'ampliació del termini del règim de cala controlada atorgat en aquesta zona per Resolució de 9 de setembre de 1981, de l'Institut Nacional per a la Conservació de la Natura (ICONA).  
Per això i d'acord amb l'article 14 de la Llei de Caça, de 4 d'abril de 1970, i amb l'article 16.2 del reglament que té, de 25 de març de 1971, fent ús- de les facultats que tinc atribuïdes, resolc:  
Primer  
Declarar sotmesa al règim cinegètic de caça controlada la forest número 10 del Catàleg d'Utilitat Pública, propietat de la Generalitat Valenciana, denominada Solana de l?Est, amb una superfície de 3.135 hectàrees, pertanyents als termes municipals d'Ontinyent i Fontanars dels Alforins.  
Els límits en són els següents:  
Nord. Termes municipals de Moixent, Vallada i Aielo de Malferit.  
Sud. Finques particulars als termes municipals d'Ontinyent i Fontanars dels Alforins.  
Est. Terme municipal d'Agullent.  
Oest. Finques particulars al terme municipal de Fontanars dels Alforins.  
Segon  
La durada d'aquest règim serà de 12 anys comptadors de l?endemà de la data de publicació d'aquesta resolució. Una vegada finalitzat el termini, aquesta direcció general podrà acordar-ne una nova pròrroga.  
Tercer  
L'administració dels terrenys sotmesos en aquesta declaració correspon a la Direcció General de Conservació del Medi Natural, a través de la Unitat Forestal del Servei Territorial de València de la Conselleria de Medi Ambient.  
Quart  
L'aprofitament cinegètic d'aquests terrenys serà adjudicat a una societat local de caçadors, d'acord amb el que disposa l'article 16 del Reglament de Caça vigent. Aquest aprofitament s'efectuarà d'acord amb el corresponent pla tècnic.  
DISPOSICIO FINAL  
Aquesta resolució entrarà en vigor l?endemà de publicar-la en el Diari Oficial de la Generalitat Valenciana.  
València, 8 de febrer de 1993.- El Director General de Conservació del Medi Natural: Eduard Galante i Patiño.